નવી દિલ્હી : કેન્દ્રિય કર્મચારીઓ માટે સાતમું પગાર પંચ લાગુ થાય એની રાહ જોવાઇ રહી છે. 50 લાખ કેન્દ્રિય કર્મચારીઓને આશા છે કે સરકાર એમની માંગણી સ્વીકારતાં વધારા સાથેનો પગાર આપશે. પરંતુ સરકાર કેટલો પગાર વધારશે? કયા કર્મચારીઓની માંગ સ્વીકારવામાં આવી છે? સાતમા પગાર પંચની ભલામણોથી કોના પગારમાં સૌથી વધારો થશે? ફિટમેન્ટ ફેક્ટરથી કેટલો ફાયદો થશે? આ તમામ સવાલો વચ્ચે કેન્દ્રિય કર્મચારીઓ માટે ખુશીના સમાચાર છે. મોદી સરકારે કર્મચારીઓની માંગ સ્વીકારી છે અને 8000નો પગાર વધારો આપ્યો છે. સુત્રોનું માનીએ તો મોદી સરકાર કર્મચારીઓને હવે 18000ને બદલે લઘુત્તમ પગાર 26000 આપવા રાજી થઇ શકે છે.